સંઘર્ષના આ દિવસોનો લાભ લેવા માટે ફિલ્મ ઇન્ડસ્ટ્રીઝમાં એજન્ટો ફરતાં જ હોય છે. અમેરિકામાં કાર્યક્રમોનું આયોજન કરનારામાં એક વ્યક્તિ એવી પણ હતી, જે મૂળ હૈદરાબાદની હતી. વર્ષો સુધી તેણે તેલુગુ ફિલ્મ ઇન્ડસ્ટ્રીમાં કામ કર્યું હતું. તે વ્યક્તિ હવે અમેરિકામાં સેટલ થઈ છે અને ત્યાંની સંસ્થાઓ કાર્યક્રમોનું આયોજન કરે ત્યારે તેલુગુ ફિલ્મના સ્ટાર્સ લોકોને લઇ આવવાનું કામ તે અને તેની પત્ની કરતાં હતાં. આ દંપતિની હાલમાં જ શિકાગોમાંથી ધરપકડ કરવામાં આવી છે. તેલુગુ એસોસિએશનના કાર્યક્રમમાં ભાગ લેવા માટે પાંચ તેલુગુ હિરોઇનો અમેરિકા પહોંચી હતી. આ પાંચેય સાથે મળીને આ દંપતિ એનઆરઆઇ ગ્રુપમાં સેક્સ રેકેટ ચલાવતા હતાં તેવો કેસ અમેરિકન પોલીસે ઊભો કર્યો છે. આ દંપતિ હૈદરાબાદમાં પ્રોડક્શન હાઉસમાં લાંબો સમય કામ કરી ચૂક્યું છે. જુદા જુદા સ્ટાર્સના મેનેજરો અને ફિલ્મ પત્રકારો સાથે તેઓ સતત સંપર્કમાં રહે છે.